« Մեր ունեցած տեղեկություններով` Գնդեվանքի ճանապարհին կաթողիկոս Գարեգին Բ-ի դեմ կազմակերպված հարձակումից հետո շատերը հիասթափվել են շարժման պարագլուխներից մեկի` կարգալույծ հոգեւորական Կորյուն աբեղա Առաքելյանի կեցվածքից եւ ընդմիշտ հրաժեշտ են տվել շարժմանը: Պակաս ծայրահեղ վիճակում չեն նաեւ նրանք, ովքեր մնացել են Կորյունի կողքին, սակայն անհանգստություն ու կասկած ունեն իրենց բռնած գործի հանդեպ: Ավելին` կամաց-կամաց սկսել են գիտակցել, որ ոչ թե պայքարում են հանուն եկեղեցու բարեկարգման, այլ մեղք են գործում` Սուրբ Հոգու եւ օծված հոգեւորականների հանդեպ: Գնալով բազմաթիվ հարցեր են առաջանում, որոնց պատասխանները կարգալույծ աբեղայի համար ավելի անտանելի են դառնում: Իսկ շարժման անդամները հայտնվել են անելանելի վիճակում. չէ որ ամեն մեկին տրված չէ ժամանակին սխալն ընդունելը»: